CELEX: 62015TN0176
Language: sl
Date: 2015-04-10 00:00:00
Title: Zadeva T-176/15: Tožba, vložena 10. aprila 2015 – Golparvar/Svet

6.7.2015   
            
            
               SL
            
            
               Uradni list Evropske unije
            
            
               C 221/22
            
         Tožba, vložena 10. aprila 2015 – Golparvar/Svet
   (Zadeva T-176/15)
   (2015/C 221/32)
   Jezik postopka: angleščina
   
      Stranki
   
   
      Tožeča stranka: Gholam Hossein Golparvar (Teheran, Iran) (zastopniki: M. Taher, Solicitor, T. de la Mare in R. Blakeley, Barristers)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Sveta (SZVP) 2015/236 z dne 12. februarja 2015 o spremembi Sklepa 2010/413/SZVP o omejevalnih ukrepih proti Iranu v delu, v katerem se nanaša na tožečo stranko, razglasi za ničen;
            
         
               —
            
            
               Izvedbeno uredbo Sveta (EU) 2015/230 z dne 12. februarja 2015 o izvajanju Uredbe (EU) št. 267/2012 o omejevalnih ukrepih proti Iranu v delu, v katerem se nanaša na tožečo stranko, razglasi za nično;
            
         
               —
            
            
               Svetu naloži, naj tožeči stranki plača odškodnino 50  000 EUR, in
            
         
               —
            
            
               Svetu naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja osem tožbenih razlogov.
   
               1.
            
            
               Prvi tožbeni razlog: očitna napaka pri presoji
               
                           —
                        
                        
                           Tožeča stranka zaradi polne upokojitve (kar ni izpodbijano) ne izpolnjuje nobenega od pogojev za vpis, pri čemer je navedba razlogov Sveta (ki ne izpodbija upokojitve) napačna glede na dejansko stanje, tako da je Svet s tem, da je tožečo stranko ponovno vpisal seznam, storil očitno napako pri presoji.
                        
                     
         
               2.
            
            
               Drugi tožbeni razlog: kršitev postopkovnih pravic in pravice do obrambe tožeče stranke
               
                           —
                        
                        
                           Svet je kršil postopkovne pravice in pravice do obrambe tožeče stranke s tem, da ni upošteval navedb in dokazov, ki jih je predložila tožeča stranka in ki jasno dokazujejo njeno polno upokojitev.
                        
                     
         
               3.
            
            
               Tretji tožbeni razlog: kršitev člena 266 PDEU
               
                           —
                        
                        
                           Svet je tožečo stranko ponovno vpisal na podlagi v bistvu enake pravne metodologije in enakih dokazov kot pri prvem vpisu, ki ga je razveljavilo Splošno sodišče.
                        
                     
         
               4.
            
            
               Četrti tožbeni razlog: kršitev načela pravnomočnosti
               
                           —
                        
                        
                           Ponovni vpis tožeče stranke je zloraba postopka in krši načeli pravnomočnosti in/ali pravne varnosti in/ali dokončnosti.
                        
                     
         
               5.
            
            
               Peti tožbeni razlog: kršitev med drugim načela učinkovitosti in pravice do učinkovitega pravnega varstva
               
                           —
                        
                        
                           Ponovni vpis tožeče stranke krši načelo učinkovitosti in pravico do učinkovitega pravnega varstva, njenih pravic iz člena 47 Listine o temeljnih pravicah Evropske unije (v nadaljevanju: Listina) in/ali členov 6 in 13 EKČP.
                        
                     
         
               6.
            
            
               Šesti tožbeni razlog: kršitev pravice do dobrega upravljanja
               
                           —
                        
                        
                           Ponovni vpis tožeče stranke pomeni zlorabo pooblastil in/ali krši pravico do dobrega upravljanja, kot je varovana v členu 41 Listine.
                        
                     
         
               7.
            
            
               Sedmi tožbeni razlog: kršitev pravic tožeče stranke iz členov 7 in 17 Listine in/ali člena 8 EKČP in člena 1 prvega protokola k EKČP in/ali načela sorazmernosti
               
                           —
                        
                        
                           Ponovni vpis tožeče stranke krši temeljno pravico do mirnega uživanja njenega premoženja in načelo sorazmernosti.
                        
                     
         
               8.
            
            
               Osmi tožbeni razlog: nezakonitost ponovnega vpisa tožeče stranke
               
                           —
                        
                        
                           Ponovni vpis tožeče stranke vsekakor temelji na domnevani zakonitosti omejevalnih ukrepov, sprejetih proti Islamic Republic of Iran Shipping lines (v nadaljevanju: IRISL), čeprav so taki ukrepi nezakoniti (iz razlogov, ki jih je navedla IRISL in ki so navedeni tudi v tej tožbi), zaradi česar je treba ukrepe, sprejete proti tožeči stranki, razglasiti za nične.